CELEX: 62017TN0730
Language: el
Date: 2017-10-27 00:00:00
Title: Υπόθεση T-730/17: Προσφυγή της 27ης Οκτωβρίου 2017 — Ευρωπαϊκή Δυναμική κατά Επιτροπής

15.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/24
            
         Προσφυγή της 27ης Οκτωβρίου 2017 — Ευρωπαϊκή Δυναμική κατά Επιτροπής
   (Υπόθεση T-730/17)
   (2018/C 013/38)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ (Αθήνα, Ελλάδα) (εκπρόσωποι: Μ. Σφυρή και Χ.-Ν. Δέδε, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της 22ας Αυγούστου 2017 [C(2017) 5879 τελικό] με την οποία ο Γενικός Γραμματέας απέρριψε, εξ ονόματος της Ευρωπαϊκής Επιτροπής, την επιβεβαιωτική αίτηση με την οποία η προσφεύγουσα ζήτησε να της επιτραπεί η πρόσβαση σε όλα τα έγγραφα της Ευρωπαϊκής Επιτροπής σχετικά με αναλυτικό κατάλογο όλων των ειδικών συμβάσεων που έχουν συναφθεί μεταξύ της Επιτροπής και συγκεκριμένου προμηθευτή κατά την τελευταία εξαετία, καθώς και να της χορηγηθούν αντίγραφα όλων των εγγράφων με τα οποία ζητήθηκε η υποβολή προσφορών στο πλαίσιο των ειδικών αυτών συμβάσεων·
            
         
               —
            
            
               να υποχρεώσει την Επιτροπή να παράσχει τις πληροφορίες αυτές με τρόπο σαφή και πλήρη, ώστε το κοινό και η ίδια να έχουν τη δυνατότητα να υπολογίσουν τον αριθμό ανθρωποημερών τις οποίες χρέωσε ο συγκεκριμένος προμηθευτής στην Επιτροπή ανά έτος·
            
         
               —
            
            
               να καταδικάσει την Επιτροπή στη δικαστική δαπάνη της προσφεύγουσας για την παρούσα προσφυγή, ακόμη και σε περίπτωση απορρίψεώς της.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δύο λόγους.
   
               1.
            
            
               Με τον πρώτο λόγο ακυρώσεως προβάλλεται ότι η καθής δεν προέβη σε εξατομικευμένη εξέταση των ζητηθέντων εγγράφων, κατά παράβαση του άρθρου 4, παράγραφος 6, και του άρθρου 6, παράγραφος 3, του κανονισμού 1049/2001 (1).
            
         
               2.
            
            
               Με τον δεύτερο λόγο ακυρώσεως προβάλλεται ότι καμία από τις εξαιρέσεις από το δικαίωμα προσβάσεως τις οποίες προβλέπει ο κανονισμός 1049/2001 δεν έχει εφαρμογή στην υπό κρίση υπόθεση και ότι η Επιτροπή δεν στοιχειοθέτησε την ύπαρξη του δυσανάλογα μεγάλου φόρτου εργασίας τον οποίο υποστηρίζει ότι τα συνεπαγόταν η εξέταση και η γνωστοποίηση του συνόλου των ζητηθέντων εγγράφων.
            
         
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43).